Uslovi internet prodaje i prava kupaca | CT Media Kragujevac\nRADNA ODELA CLASSIC LINE\nRADNA ODELA PREMIUM LINE\nRADNA ODELA PREMIUM PLUS LINE\nBUSINESS PROMO MATERIJALI\nRelaksacija| lepota i zdravlje\nUslovi internet prodaje i prava kupaca\n1. INTERNET PRODAJA - OPŠTI USLOVI\n1.1. Uslovi prodaje putem internet sajta\nNa osnovu odredbe čl.13. i čl.27. Zakona o zaštiti potrošača (Sl. glasnik RS 62/2014) privredno društvo CT MEDIA TEXTILE PRINTING doo Kragujevac, u daljem tekstu CT MEDIA, svoje kupce koji robu kupuju putem internet sajta www.ctmedia.rs obaveštava da ovaj dokument određuje uslove kupovine proizvoda i usluga.\nNa uslove prodaje putem internet sajta primenjuje se Zakon o zaštiti potrošača, Zakon o trgovini, Zakon o obligacionim odnosima, kao i ostali propisi Republike Srbije koji su na snazi.\nPrihvatanjem Opštih uslova i odredbi prihvata se način kupovine, plaćanja, isporuke, reklamacije i odustajanja-vraćanja proizvoda.\nCT MEDIA zadržava pravo izmene i dopuna ovih Uslova i odredbi u bilo kom trenutku.\n1.2. Pojmovi i definicije\nKupac — kupac proizvoda je posetilac web sajta www.ctmedia.rs i/ili Registrovani korisnik koji odabere i kupi barem jedan proizvod putem sajta.\nProdavac — CT MEDIA TEXTILE PRINTING doo Kragujevac.\nNarudžbina — Popunjavanjem i slanjem elektronske forme za kupovinu putem sajta, kupac je izvršio narudžbinu i time potvrdio obligacioni odnos sa prodavcem.\nUsluge — dodatne usluge koje za kupce izvode spoljni pružaoci usluga, kao što su transport i dostava, a s kojima privredno društvo CT MEDIA ima zaključen ugovor i definisane cene prema cenovniku usluga.\nUgovor na daljinu — dvostrani ugovorni odnos između Kupca i Prodavca, u skladu s ovim Uslovima i odredbama koje Kupac prihvata. Ovi Uslovi i odredbe smatraju se sastavnim delom kupoprodajnog ugovora. Prihvatanjem opštih uslova, potvrdom narudžbine i plaćanjem poručene robe/usluga ugovor na daljinu se smatra zaključenim.\n1.3. Pravo intelektualnog vlasništva\nU skladu s pravilima o privatnosti i intelektualnom vlasništvu, odnosno intelektualnoj svojini, sav sadržaj i materijal objavljen na stranicama: www.ctmedia.rs u potpunosti je i isključivo vlasništvo CT MEDIA TEXTILE PRINTING doo Kragujevac. Upotreba sadržaja ove internet stranice bez izričitog saglasnosti CT MEDIA nije u skladu s propisima odnosno pravima koja regulišu zaštitu intelektualne svojine. Ime, termin, fotografije, logotip, znak CT MEDIA TEXTILE PRINTING i odgovarajući grafički prikazi i tabele takođe su zaštitni znaci CT MEDIA TEXTILE PRINTING doo Kragujevac i podležu odredbama i propisima koji regulišu i štite intelektualnu svojinu.\nKupac i registrovani korisnik izričito se slaže da će ove internet stranice koristiti isključivo na svoju odgovornost. Privredno društvo CT MEDIA TEXTILE PRINTING doo Kragujevac, niti bilo ko od njenih zaposlenih, trećih lica - pružalaca usluga, ne garantuje da korišćenje ovih internet stranica neće biti prekinuto, presretnuto ili da neće biti grešaka; niti garantuje za posledice koje mogu nastati korišćenjem ovih internet stranica, ili za tačnost, pouzdanost ili sadržaj bilo koje informacije, usluge ili proizvoda datih putem ovih internet stranica sajta www.ctmedia.rs.\nCT MEDIA TEXTILE PRINTING doo Kragujevac ili druga fizička ili pravna lica uključena u kreiranje ili distribuciju ovih internet stranica, ili s njima povezanog sadržaja ili softvera, neće biti odgovorni za bilo kakvu štetu koja može nastati kao posledica korišćenja ili nemogućnosti korišćenja ovih internet stranica. Kupac ili registrovani korisnik izričito potvrđuje da se Uslovi ovog poglavlja odnose na celokupni sadržaj ovih internet stranica.\n1.4. Obrada i čuvanje ličnih podataka\nUnošenjem podataka Kupac daje pristanak tj. saglasnost da CT MEDIA TEXTILE PRINTING doo Kragujevac, povezana lica, odnosno podizvođači, prikupljaju, obrađuju te međusobno prosleđuju i razmenjuju sledeće podatke: moje lične podatke navedene u elektronskoj formi kao i podatke o mojim narudžbinama u svrhu brige o kupcima i marketinga, kao i praćenja potreba članova i korisnika CT MEDIA TEXTILE PRINTING doo Kragujevac, kao i za potrebe ocene da li je kupac zadovoljan⁄na kvalitetom pruženih usluga i proizvoda. Podaci se skladište i čuvaju u sedištu privrednog društva čija je adresa: CT MEDIA TEXTILE PRINTING doo, ul. Vojvođanska 12, 34000 Kragujevac, tel.: +381 34 341002, E-mail: office@ctmedia.rs\nKupac je upoznat/a sa pravom da u svakom trenutku može u celini povući svoju izjavu o saglasnosti pisanim putem mejlom na: office@ctmedia.rs ili pismom na adresu CT MEDIA TEXTILE PRINTING doo, ul. Vojvođanska 12, 34000 Kragujevac.\nUslovi zaštite ličnih podataka usaglašeni su sa pozitivnim zakonskim rešenjima Republike Srbije.\n1.5. Sigurnost i zaštita ličnih podataka\nCT MEDIA TEXTILE PRINTING doo Kragujevac ulaže maksimalan trud da zaštiti sve lične podatke koji se koriste pri kupovini proizvoda i usluga (npr. zaštita ličnih podataka prilikom slanja promotivnih materijala, prilikom pravljenja narudžbine, kao i prilikom plaćanja karticom).\n1.6. Informacije o proizvodima i uslugama\nPrilikom kupovine putem sajta www.ctmedira.rs potrebno je da obratite pažnju na sledeće pojedinosti:\nSvaki proizvod opisan je tekstualno, naveden je materijal od koga je napravljen, sirovinski sastav, veličina, boja ili kombinacija boja materijala\nVažeća cena izražena je u dinarima (RSD) u formatu: CENA + PDV = KRAJNJA CENA\nUkoliko kupac želi uslugu štampe na kupljenom proizvodu potrebno je da prodavcu dostavi u elektronskoj formi logo, tekst ili sliku nakon čega će prodavac dostaviti preview na saglasnost i odobrenje za štampu.\nKupac može poručiti i uslugu štampe na svojim proizvodima nakon što dostavi pripremu za štampu, odobri preview i plati uslugu po predračunu.\n1.7. Dostupnost proizvoda, plaćanje i preuzimanje proizvoda\nCT MEDIA zadržava pravo da u bilo kom trenutku povuče iz prodaje bilo koji proizvod.\nPodaci o zalihama proizvoda menjaju se u odnosu na informacije objavljene na internet stranicama.\nKupovina se smatra završenom po plaćanju proizvoda.\nPo plaćanju proizvoda, Kupac je u obavezi da kupljene proizvode preuzme u sedištu firme ili putem kuriske službe na adresi koju je naveo u aplikaciji za kupovinu i u roku koji je naveden u aplikaciji.\n1.8. Rešavanje sporova\nEventualne sporove između Kupca i Prodavca nastojaćemo da rešimo dogovorom i mirnim putem, u suprotnom se ugovara stvarna nadležnost suda u Kragujevcu.\nSve cene izražene su u dinarima (RSD) u formatu: CENA + PDV = KRAJNJA CENA\nProizvodi se naplaćuju po cenama koje važe na dan kupovine. Cene, uslovi plaćanja i akcijske ponude, promotivne aktivnosti, važe isključivo u trenutku plaćanja i mogu se promeniti bez prethodne najave. CT MEDIA će nastojati da cene navedene na sajtu budu tačne, međutim može doći do greške.\nKupovina putem sajta - internet prodavnice moguća je gotovinskim plaćanjem uplatnicom ili plaćanjem otkupa kurirskoj službi, kao i avansnom uplatom na tekući račun Prodavca.\nFizičkim licima i poslovnim kupcima, odnosno privrednim društvima koji plaćaju gotovinom, izdaje se gotovinski račun. Za robu kupljenu preko interneta prodavac nije u obabezi da izda fiskalni račun na osnovu Uredbe o određivanju delatnosti kod čijeg obavljanja ne postoji obaveza evidentiranja prometa preko fiskalne kase („Sl. glasnik RS“, br. 61/2010 i 101/2010).\nTroškovi isporuke biće posebno naznačeni na računu i dodati na ukupnu cenu naručenih proizvoda ukoliko je vrednost kupljene robe ili usluga manja od 5.000,00 RSD bez PDV-a.\n3.1. Opšta pravila isporuke\nCT MEDIA pruža uslugu isporuke samostalno ili koristi uslugu kurirske službe - podizvođača DEXPRESS koju angažuje po ugovoru. CT MEDIA zadržava pravo da zaključi ugovor s različitim kurirskim i dostavnim službama uz uslov da kvalitet usluge isporuke ostane identičan i odgovara standardima.\nInformaciju u kojem će se terminu Kupcu roba isporučiti, Kupac dogovara sa Prodavcem. Termin se smatra ugovorenim nakon plaćanja robe ili usluge i potvrde prodavca.\nCT MEDIA zadržava pravo da promeni ugovoreni termin isporuke usled okolnosti koje su naknadno nastupile ili iz razloga koji su izvan kontrole CT MEDIA ili više sile, te će u dogovoru s Kupcem predložiti nov termin isporuke. Usluga isporuke ne vrši se nedeljom i praznicima, kao ni ostalim neradnim danima.\nPrilaz objektu mora biti slobodan, u suprotnom se isporuka vrši do najbliže tačke na kojoj je moguć istovar. U slučaju isporuke do prostorije po izboru Kupca.\nPre nego što se odluči za uslugu isporuke, Kupac je dužan da sa svoje strane proveri mogućnost prilaska kamiona ili vozila za isporuku adresi isporuke. Ako je prilaz adresi isporuke otežan (zabranjen pristup teretnim vozilima, neodgovarajuća širina, nosivost…), isporuka na toj adresi neće biti moguća i neophodno je da Kupac obavesti prodavca pre termina isporuke o novoj adresi.\nIsporuka se vrši na području Republike Srbije u mestima s poštanskim brojevima od 11000 do 37900.\nDa bi se potvrdio termin isporuke, kurir/isporučilac telefonski će kontaktirati s kupcem pre termina isporuke pre planiranog trenutka isporuke za područja širom Republike Srbije.\nOdgovornosti Kupca za isporuku su sledeće:\nPotrebno je da se obezbedi slobodan pristup adresi na koju se vrši isporuka.\nAko Kupac odbije da potpiše potvrdu o preuzimanju, smatraće se odbijenom.\nAko se isporuka ne može izvršiti zbog neadekvatnog∕nedovoljnog prilaza ili pristupa adresi za isporuku, ili u slučaju da na adresi za isporuku nema nikoga (punoletnog) za preuzimanje proizvoda, proizvodi se ne ostavljaju na toj adresi, već će dostavna∕kurirska služba ponovno pokušati isporuku. Ako Kupac u dva pokušaja ne preuzme proizvode, smatra se da je odustao od preuzimanja.\nAko iz bilo kojeg razloga Kupac nije bio dostupan u ugovorenom terminu na adresi isporuke ili na telefonskom broju koji je ostavio, CT MEDIA ne preuzima odgovornost za neispunjenje ugovorenog∕usaglašenog termina isporuke.\nU slučaju da se isporuka ne izvrši ni nakon drugog pokušaja, proizvodi će se vratiti Prodavcu, a termin isporuke biće otkazan. Tada Kupac ima pravo da traži povraćaj iznosa za proizvode ukoliko nije vršena usluga namenske štampe na proizvodima. U tom slučaju, Kupac snosi prevozne troškove isporuke i vraćanja proizvoda u CT MEDIA i eventualnih novih isporuka. Prodavac će pokušati da kontaktira kupca i dogovori novi termin isporuke, a ako ne uspe Prodavac nije u obavezi da čuva tu robu duže od 3 meseca.\n3.2. Troškovi i uslovi isporuke\nTroškovi isporuke robe ili isluga čija je vrednost veća od 5.000,00 RSD bez PDV-a neće se naplaćivati, tj. dostava robe je o trošku prodavca.\nKupac je dužan da prilikom preuzimanja narudžbine odmah proveri broj i sadržaj pakovanja i ustanovi eventualna oštećenja. Ako se ustanovi da neki proizvodi nedostaju ili su oštećeni u trenutku preuzimanja, to se mora naznačiti na potvrdi o preuzimanju (dostavnici) kurirske/dostavne službe.\n3.3. Ograničenja isporuke\nAko zbog nepotpunih informacija o adresi za prijem isporuke ili ometanog pristupa isporuka ne bude moguća ili bude otežana, isporuka će se obustaviti, a proizvodi će biti vraćeni u CT MEDIA, o čemu će Kupac biti obavešten.\nIsporuka se može obustaviti i iz razloga više sile, događaja, radnje ili okolnosti koje se nisu mogle predvideti, uključujući sledeće a ne ograničavajući se na to: prirodne i elementarne nepogode, zatvorene saobraćajnice zbog vremenskih nepogoda, oštećenja ili radovi na putu, objektu ili instalacijama, demonstracije ili okupljanja. U tom slučaju CT MEDIA će pokušati da pravovremeno kontaktira s kupcem i ugovori drugi termin ili način isporuke.\nProizvodi će biti pakovani tako da se rukovanjem ne mogu oštetiti. Kupac je dužan da prilikom preuzimanja proizvoda proveri eventualna oštećenja i nedostatke te da ih navede na potvrdi o prijemu robe (dostavnici). Roba je osigurana od gubitka i oštećenja prilikom isporuke. Kupac je dužan da prilikom preuzimanja robe potpiše dostavnicu koju isporučilac zadržava kao dokaz o prijemu, odnosno preuzimanju.\n3.4. Dogovaranje isporuke\nKupac je dužan da u što kraćem roku obavesti CT MEDIA o bilo kakvim mogućim poteškoćama u preuzimanju proizvoda. CT MEDIA neće snositi odgovornost za bilo kakva kašnjenja koja su rezultat propusta Kupca. Pre isporuke, Kupac je obavezan da proveri mogućnost prilaska kamiona ili dostavnog vozila na adresu isporuke. Ako je prilazak adresi isporuke otežan (zabranjen pristup dostavnim vozilima, neodgovarajuća širina, nosivost, itd.), isporuka neće biti moguća a odgovornost i dalji troškovi za isporuku padaju na teret kupca.\nAko Kupac naknadno uoči kakve nepravilnosti i oštećenja, dužan je obavestiti CT MEDIA u razumnom roku o tome, a u svakom slučaju u skladu s rokovima predviđenim važećim propisima Republike Srbije.\n3.5. Rok isporuke\nRoba će biti isporučena u terminu ugovorenom/usaglašenom sa CT MEDIA u zavisnosti od stanja zaliha i usluge štampe koju kupac zahteva. Nedelje, praznici i ostali neradni dani ne računaju se u rok isporuke. Rokovi isporuke u zavisnosti od vrste poručene robe ne mogu biti kraći od 3 radna dana niti duži od 10 radnih dana, ako se kupac i prodavac drugačije ne dogovore i to potvrde pisanim putem, uključujući i E-mail prepisku.\n3.6. Otkazivanje narudžbine\nKupac može otkazati naradžbinu u roku od 24 časa pre uplate avansa bez naknade. U slučaju kad Prodavac otpočne proizvodnju artikala po porudžbini a Kupac otkaže, dužan je da nadoknadi Prodavcu troškove. Kupac ne može otkazati narudžbinu ukoliko je zahtevao i odobrio uslugu uštampavanja logoa, slike ili teksta na proizvodima koje je poručio, a prodavac ispoštovao sve zahteve kupca u pogledu rokova, količine i kvaliteta.\n3.7. Odredbe za usluge štampe\nKupac koji zahteva uslugu štampe na sopstvenim ili poručenim proizvodima u obavezi je da dostavi Prodavcu ispravne grafičke materijale (Logo, Tekst, Slika i sl.) u elektronskom obliku koji zadovoljavaju standarde za štampu, te da jasna uputstva za pozicije i boje za štampu. CT MEDIA ne odgora za jezičku i slovnu ispravnost dostavljenog materijala kao ni za pitanja u vezi autorskih prava za grafička rešenja koja je dostavio Kupac.\n4. SAOBRAZNOST, GARANCIJA, REKLAMACIJA, ODUSTAJANJE (VRAĆANJE)\nZakonske odredbe (ZAKON O ZAŠTITI POTROŠAČA Republike Srbije): "Saobraznost robe (zakonska garancija). Odgovornost za prodavca za nesaobraznost robe – zakonska garancija je u trajanju od 2 godine. Prava potrošača u slučaju nesaobraznosti: 1) opravka ili zamena – po izboru potrošača, u primerenom roku uz potrošačevu saglasnost; 2) umanjenje cene ili raskid ugovora – ako nije moguće nesaobraznost otkloniti opravkom ili zamenom u primerenom roku, ako prodavac nije izvršio opravku ili zamenu u primerenom roku, opravka ili zamena ne može da se sprovede bez nepogodnosti za potrošača. Posebne odredbe o pravima potrošača: 1) potrošač drugi put istu robu reklamira, a prvi put izvršena opravka – trgovac može da izvrši zamenu, umanjenje cene ili raskid ugovora – opravka moguća uz izričitu saglasnost potrošača; 2) U prvih 6 meseci od obavljene kupovine - zamena, umanjenje cene ili raskid ugovora – opravka moguća uz izričitu saglasnost potrošača; 3) Potrošač ne može da raskine ugovor ukoliko je nesaobraznost robe neznatna – npr. mala ogrebotina na frižideru koji je kupio; drugačija nijansa sive boje i sl.; 4) Neophodne troškove rada, materijala, preuzimanja i isporuke snosi prodavac - potrošač ne nosi o svom trošku robu u servis, već izjavljuje reklamaciju prodavcu kod koga je robu kupio; 5) Polovna roba – prodavac odgovara za nesaobraznost u roku koji ne može biti kraći od godinu dana".\nZakonska odredbe: "Garancija je svaka izjava kojom njen davalac daje obećanje u vezi sa robom, i pravno je obavezujuća pod uslovima datim u izjavi, kao i oglašavanju u vezi sa tom robom. Obećanje trgovca dato potrošaču da će mu vratiti plaćeni iznos ili opraviti ili zameniti robu koja nije saobrazna opisu iz garantnog lista ili iz oglasa objavljenog pre ili u vreme zaključenja ugovora. Davalac garancije može biti: trgovac - proizvođač, uvoznik, trgovac na veliko, trgovac na malo (prodavac) - koji preuzima obaveze prema potrošaču po osnovu date garancije. Garancija traje onoliko dugo koliko je davalac garancije odredio u garantnom listu ili u javnom obećanju; nema vremenskih ograničenja. Pri zaključenju ugovora o prodaji robe i oglašavanju povodom prodaje, trgovac je dužan da se uzdrži od upotrebe izraza „garancija“ i izraza s tim značenjem, ako po osnovu ugovora o prodaji potrošač ne stiče više prava nego iz zakonske odgovornosti trgovca za nesaobraznost robe ugovoru, odnosno drugih prava u skladu sa ovim zakonom Sankcija za nepoštovanje ove obaveze je prekršajna".\nGarancija važi u rokovima određenima važećim propisima Republike Srbije, od datuma preuzimanja robe, te je radi ostvarivanja prava na garanciju potrebno priložiti originalni račun kao dokaz kupovine (račun, slip — ako je roba plaćena karticom, odštampan izvod s tekućeg računa i sl.). Period važenja i trajanja garancije i sve što garancija pokriva u vezi s nekim proizvodom navedeno je uz svaki proizvod. Kupac je dužan da obavesti CT MEDIA o postojanju vidljivih nedostataka u garantnom roku. Prodavac je odgovoran za nesaobraznost robe u roku od 2 godine od prelaska rizika na potrošača. U slučaju kada je rok trajanja, odnosno važenje garancije koje je navedeno uz svaki proizvod duže od roka predviđenog propisima Republike Srbije, primenjivaće se pravo koje je povoljnije za Kupca.\n4.3. Reklamacija kupca\nZakonska odredbe: " Reklamacije potrošača - Potrošač izjavljuje reklamaciju radi ostvarivanja prava po osnovu saobraznosti, garancije, pogrešno obračunate cene i drugih nedostataka usmeno na mestu prodaje robe, telefonom, pisanim ili elektronskim putem. Obaveze potrošača: da priloži račun (kopiju računa, slip ili drugi dokaz o kupovini) i nije dužan da čuva ambalažu (ovo ne važi kod garancije). Obaveze prodavca: da vidno istakne obaveštenje o načinu prijema reklamacija, da obezbedi prisustvo jednog zaposlenog za prijem reklamacija, da vodi\nevidenciju (knjigu) reklamacija i da je čuva najmanje 2 godine od dana podnošenja reklamacije, da u roku od 8 dana pisanim ili elektronskim putem odgovori na reklamaciju (odgovor sadrži odluku o (ne) prihvatanju reklamacije, predlog i rok za rešavanje reklamacije), u slučaju prihvatanja reklamacije, da je reši u roku od 15 dana od dana podnošenja reklamacije (za tehničku robu rok za rešavanje iznosi 30 dana). Sankcije za nepoštovanje ovih obaveza su prekršajne".\nZa rešavanje problema reklamacije proizvoda, CT MEDIA obaviće pregled proizvoda i odlučiti o ostvarivanju prava iz reklamacije, odnosno garancije. U slučaju da je moguće ostvariti prava iz reklamacije, odnosno garancije, CT MEDIA će po vlastitom nahođenju i u saradnji s Kupcem odlučiti o prikladnoj zameni. CT MEDIA će tada popraviti neispravan proizvod ili će ga zameniti drugim istim ili sličnim proizvodom. U slučaju popravke, odnosno zamene drugim istim ili sličnim proizvodom u okviru prava iz garancije, CT MEDIA će snositi troškove popravke, ali samo ako se proizvod može popraviti. CT MEDIA postaće vlasnik svih neispravnih delova uklonjenih tokom popravke. Ove garancije ne pokrivaju mehanička oštećenja nastala nepravilnim rukovanjem i ne ograničavaju se na: rezove ili ogrebotine, oštećenja izazvana udarcima, nezgodama. Garancije ne važe ako su se proizvodi koristili na otvorenom, u vlažnom okruženju (isključujući određene proizvode koji su namenjeni za spoljašnju upotrebu) ili ako se proizvodi nisu koristili u skladu sa uputstvom. Ove garancije ne pokrivaju posledična ili slučajna oštećenja.\nKako bi reklamacija, odnosno garancija, bila valjana, nužno je da se kupac pridržava posebnih upustava za upotrebu i održavanje.\nCT MEDIA snosi troškove prevoza vraćenih proizvoda isključivo ako je proizvod neispravan ili oštećen ili je isporučen proizvod koji Kupac nije naveo u narudžbini.\nKupac će dobiti odgovor u zakonskom roku od 8 dana od dana prijema reklamacije, a u skladu s važećim Pravilnikom o reklamaciji (4.3.1. ) koji možete preuzeti OVDE.\nObrazac-Zahtev za reklamaciju (4.3.2.) možete preuzeti OVDE.\n4.4. Odustajanje (Vraćanje robe)\nZakonska odredbe: "Obaveze ugovornih strana kod prodaje na daljinu - Ugovor na daljinu i ugovor koji se zaključuje izvan poslovnih prostorija. Kod ovih modaliteta kupovine, propisano je pravo potrošača da odustane od ugovora bez obrazloženja, u roku od 14 dana od dana njegovog zaključenja. To je period tokom koga potrošač koji je dao izjavu da zaključuje ugovor može da se predomisli, odnosno preispita svoju izraženu volju (cooling off period). Za potrošača ne nastaju štetne posledice zbog odustanka od ugovora. Posledice odustanka od ugovora – smatra se da ugovor nije ni nastao".\nObaveze potrošača (Kupca): da pre isteka roka od 14 dana obavesti trgovca da odustaje od ugovora (pošalje popunjen obrazac za odustanak) i da o svom trošku vrati nekorišćenu robu trgovcu u izvornom stanju i originalnoj ambalaži kao i račun i popunjen obrazac o odustajanju. Ako Kupac vraća proizvode zato što se predomislio, troškove troškove vraćanja proizvoda-robe snosi sam.\nObaveze trgovca (Prodavca): 1. Odgovara po osnovu saobraznosti; 2. da predugovorno obavesti potrošača o pravu na odustanak; 3. da preda potrošaču obrazac za odustanak; 4. Da isporuči robu u roku od 30 dana ako drugačije nije ugovoreno; 5. da vrati novac potrošaču u slučaju odustanka od ugovora ako su za to ispunjeni uslovi.\nKupac je saglasan da vrati nekorišćene proizvode u izvornom stanju i, ako je moguće, u pripadajućoj ambalaži.\nAko uslovi za vraćanje proizvoda nisu ispunjeni, Prodavac CT MEDIA ima pravo da odbije povraćaj novca ili da ponudi zamenu.\nProceduru za Odustajanje (4.4.1.) možete preuzeti OVDE.\nObrazac za odustanak od ugovora (4.4.2. Vraćanja robe) možete preuzeti OVDE.\nNajtraženiji proizvodnji u poslednjih 30 dana\nGLOBO 885.00 RSDDetaljnije\nDUKS POLO ŽENSKI LINDA 780.00 RSDDetaljnije\nRADNE PANTALONE TREGER MUŠKE TERMO CLASSIC 2900.00 RSDDetaljnije\nMINI CARD RSDDetaljnije\nPANTALONE MUŠKE "CHINO" 1450.00 RSDDetaljnije\nUslovi internet prodaje\nAdresa: Vojvođanska 12, 34 000 Kragujevac, Srbija\nTelefon: +381 34 341 002\nMobilni telefon: +381 63 663 638\nRadno vreme: 07:30-15:30h pon - pet\n© 2018 CT media textile printing doo Kragujevac. Sva prava zadržana.\nUrednik sajta: Zoran Dragoljević Žorž | Izrada sajta WebPortal


Rezultati pretrage STARE PRESTONICE TAJLANDA I PUKET 17. APRIL 2020.\nSTARE PRESTONICE TAJLANDA I PUKET 17. APRIL 2020.\nU cenu putovanja je uračunato: prevoz avionom na navedenim relacijama, smeštaj u standardnim dvokrevetnim sobama u hotelima 3*/4* na turi i 4* u Bangkoku i na ostrvu Puket. Ishrana prema programu (doručak u hotelima na bazi švedskog stola, ručak na turi u lokalnim restoranima sa izborom jela na meniu), transferi i razgledanja prema programu, troškovi organizovanja i vođenja putovanja.\nU cenu putovanja nije uračunato: avio-takse 372.74 evra (koje se sastoje od sledećih nerefundabilnih: eur 318.00 YR i refundabilnih taksi: eur 0.98 RF, 16.94 RS, 10.00 TR, 4.48 LG, 1.96 E7, 0.84 G8, 19.54 TS) (avio-takse u trenutku pravljenja programa i podložne su promeni), dinarski deo aranžmana u iznosu od 1790 dinara koji se plaća po rezervaciji, fakultativni izleti, napojnice za lokalne vodiče, vozače i hotelsko osoblje koji su u ovom delu sveta obavezni (oko 5 evra po danu boravka), viza za Tajland 40 evra, usluga viziranja 10 evra, kao i međunarodno putno zdravstveno osiguranje i osiguranje od otkaza aranžmana, koje se preporučuje.\nVALUTA : NacionalNa valuta Tajlanda je Thai bath 1 USD = 30.65 THB 1 EUR = 34.54 THB\n· Plaćanje i doplate u zemlji u vezi sa ovim putovanjem putnici izmiruju u dinarima po zvaničnom srednjem kursu Narodne banke Srbije na dan uplate.\n· Osiguranje od otkaza putovanja koje se preporučuje.\n· Uz ovaj program i cenovnik važe Opšti uslovi putovanja turističke agencije KonTiki Travel&Service d.o.o.\n· KonTiki Travel&Service d.o.o. ne snosi odgovornost za eventualne drugačije usmene informacije o programu putovanja.\nadministrativna zabrana (ako poslodavac/ firma kupca aranžmana ima potpisan ugovor o administrativnoj zabrani sa KONTIKI TRAVEL & SERVICE DOO)\nBeograd, 14. avgust 2019. KonTiki TRAVEL & Service d.o.o, Beograd, Kolarčeva 3.\n14 dana (12 noćenja) – avion/ autobus\nPolazak: 17. april 2020/ Povratak: 30. april 2020.\nFIRST MINUTE POPUST OD 70€ PO OSOBI ZA UPLATE DO 30. SEPTEMBRA ILI DO POPUNE KAPACITETA PREDVIDJENIH ZA FIRST MINUTE PONUDU. NE ODNOSI SE NA DOPLATU ZA JEDNOKREVETNU SOBU\n(30.04.2020.) PUKET- ISTANBUL– BEOGRAD Doručak. Jutarnji transfer do aerodroma na Puketu. Poletanje za Istanbul u 11:20 časova (Let TK 173). Obroci u avionu. Sletanje u 17:45 časova. Nastavak putovanja za Beogradu 18:45 časova (Let TK 1083). Sletanje u 19:25 časova.